  Виталий Пронин Анатолий Максимович Корепанов31-тӥ толшоре улонысь кошкиз Анатолий Максимович Корепанов - медицина наукаосъя доктор, профессор, Ижысь медициная кун академиысь терапияя кафедралэн азьвыл кивалтӥсез, Нью-Йоркысь Наукаосъя академилэн ёзчиез, Россиысь дано врач, Удмуртиысь тазалыкез утён удысысь дано ужась, Удмуртилэн Кун премиезлэн лауреатэз. Анатолий Максимович Корепанов вордӥськиз 1929 арын 25-тӥ инвожое Эгра ёросысь Сьӧдкыр гуртын. Выль Ӟатчаысь школаез йылпумъямез бере пыриз Ижысь артиллерияя училищее, но та дышетсконниез Донецк городэ выжтэмен валче, фельдшеръёсты но акушеръёсты дасян школаын дышетсконо луиз. Озьы удмурт пияшлэн эмъян удысэ сюресэз кутскиз. 1950-тӥ арын - со ини Ижысь медициная кун институтысь студент, сталинской стипендиат. Институтэз йылпумъямез бере Анатолий Корепанов отчы ик ужаны кыле. 1958-тӥ - 1970-тӥ аръёсы ассистент луэ, собере - пуш висёнъёсъя кафедраысь доцент. 1961-тӥ арын наукаосъя кандидат луон понна «Функциональное состояние главных пищеварительных желёз при гипертонической болезни» нимаськись диссертацизэ уте. 1971-тӥ арын сое быръё терапияя кафедралы кивалтӥсе, татын со 40 арлэсь кемагес ужа. 1975-тӥ арын Анатолий Максимович утиз «Влияние индуктотермии и электрического поля УВЧ на функциональное состояние поджелудочной железы при лечении больных с заболеваниями гепатобилиарной системы» докторской диссертацизэ.А. Корепанов - 160 научной ужъёслэн авторзы. Солэн кивалтэмез улсын 10 тодосчиос кандидатской диссертациоссэс утизы, 4-ез - медицина наукаосъя докторъёс луизы. Солэн кичӧлтэмезъя Нырысетӥ элькун эмъюртын гастроэнтерологияя, пульманологияя, эндокринологияя но гематологияя центръёс ужаны кутскизы.А. Корепанов кык пи будэтӥз. Одӥгез бырйиз атаезлэсь сюрессэ, мукетыз крезьгур удысъя кошкиз. Огез внукез но луиз эмъясь, внучкаез, Ася Корепанова, луиз быдэс дуннелы тодмо пианистка.Аслаз улонэз но наукаын сюресэз сярысь А. Корепанов «Сибирский тракт: дорога в достойную жизнь» (2014) книга поттӥз.Анатолий Максимович Корепанов - атай но, песятай но, бадӟым тодосчи но, дышетӥсь но. Со ялан милям сюлэмъёсамы улоз.Ӵош ужам эшъёсыз, матысь адямиосыз, ӵыжы-выжыосыз, нылпиосыз, нонунокъёсыз http://udmdunne.ru/2018/02/t%D3%A7r-shoryn-anatolijj-korepanov-medicina-naukaosya-doktor-professor-5-izobretenilehn-200-lehs-tros-uzhlehn-avtorez/  